Správa zo zahraničnej pracovnej cesty

1.	Účastník ZPC:

Titul, meno a priezvisko:	Ing. Vladimír Belovič, CSc.	
Pracovisko:	MŠVVaŠ SR, Stromová 1, 81330 Bratislava 
sekcia ďalšieho vzdelávania a mládeže 	
Pracovné zaradenie:	štátny radca 	
Znalosť jazykov:	A, F, N, R	
2.	Zahraničná pracovná cesta:

Štát:	Belgicko	
Mesto:	Brusel	
Vykonaná v doch:	19. - 20. 04. 2012	
Prijímajúca organizácia:	Sekretariát Európskej rady, Brusel
	
Účel cesty:	Účasť na zasadnutí Výboru pre vzdelávanie Rady EÚ 	
Spôsob financovania:	Náklady na ubytovanie, stravné a vreckové náklady hradí MŠVVaŠ SR; cestovné náklady sú refundované MF SR z FO;	
		
3.	Rámcový program pobytu:
19. 04. 2012	Ráno odlet z  letiska Viedeň- Schwechat, prílet do Bruselu; Popoludní účasť na zasadaní  Výboru pre vzdelávanie Rady EÚ v sídle EK pre regionálnu politiku;	
20. 04. 2012
	Rokovanie Výboru pre vzdelávanie Rady EÚ v sídle Rady EÚ v Bruseli; vo večerných hodinách odlet do Viedne, návrat do Bratislavy v nočných hodinách.
	
4.	Stručný priebeh rokovaní:
V dňoch 19. – 20. 04. 2012 som sa zúčastnil rokovania Výboru pre vzdelávanie Rady EÚ. Deviate zasadaní Výboru pre vzdelávanie počas dánskeho PRES bolo venované prerokúvaniu návrhu programu Erasmus pre všetkých. Cieľom PRES bolo vyriešiť čo najviac pripomienok ČŠ a výhrad pred blížiacim sa zasadaním Coreperu a Rady ministrov, kde je cieľom PRES prijať tzv. čiastočné všeobecné smerovanie. 

Zasadnutiu Výboru dňa 20. 04. 2012 predchádzalo neformálne zasadnutie Výboru pre vzdelávanie v sídle EK pre regionálnu politiku dňa 19. 04. 2012, ktorého cieľom bola diskusia k problematike udeľovania študentských pôžičiek. Na zasadnutí boli EK a zástupcami Európskeho investičného fondu prezentované doterajšie skúsenosti s udeľovaním študentských pôžičiek, ktoré chce EK využiť pri príprave pravidiel udeľovania študentských pôžičiek, ktorý by mal byť súčasťou návrhu programu Erasmus pre všetkých. 

Počas zasadnutia bola prerokovaná nasledovná agenda:

1. Schválenie agendy
2.  Informácie  Predsedníctva
3.  Informácie  Komisie 
4. Návrh nariadenia Európskeho parlamentu a Rady, ktorým sa zriaďuje ERASMUS PRE  
      VŠETKÝCH, program Únie pre vzdelávanie, odbornú prípravu, mládež a šport
     - ukončenie diskusie na základe dokumentu PRES
        = doc. 8684/12 EDUC 87 JEUN 30 SPORT 24
5.  Rôzne

Stručný obsah a priebeh diskusie k jednotlivým bodom:

1.  Schválenie agendy

Agenda zasadania bola schválená bez pripomienok.

2.  Informácie  Predsedníctva

PRES informovalo, že rokovanie 4. júna 2012 k rozpracovaniu Agendy 2020 bude diskusiou nie k 27 špecifickým odporúčaniam ČŠ, ale všeobecne k otázkam, týkajúcim sa vzdelávania; pôjde teda o vyjadrenie názoru na návrh COM.  

3.  Informácie  Komisie

Komisia neposkytla žiadnu informáciu.

4. Erasmus pre všetkých

Delegácie diskutovali o upravenom návrhu PRES s cieľom vyriešiť čo najviac pripomienok a výhrad pred blížiacim sa zasadaním Coreperu a Rady ministrov, kde je cieľom PRES prijať tzv. čiastočné všeobecné smerovanie. Predsedníctvo do čiastočného všeobecného prístupu nezahrnulo žiadne ustanovenia týkajúce sa výšky alebo rozdelenia rozpočtu (nakoľko majú súvis s rokovaniami o celkovom Viacročnom finančnom rámci 2014-2020), ani ustanovenia odvodené z pripravovaného Finančného nariadenia EÚ. Podobne doň nezahrnulo ustanovenie o mechanizme záruk za študentské pôžičky. Tieto ustanovenia sú v texte označené hranatými zátvorkami.

Nediskutovalo sa o troch problematickým oblastiach, ktoré PRES už vopred označilo na rozhodnutie Coreperu:
1. článok 10: inštitúcie poberajúce priamu podporu v rámci schémy Jean Monnet
2. článok 13: minimálne alokácie alebo samostatná rozpočtová položka pre oblasť mládeže
3. článok 30.1: počet programových výborov

Diskusia prebehla v dvoch kolách, v prvom sa diskutovalo o posledných zmenách navrhnutých PRES, v druhom sa ČŠ vyjadrovali k svojim výhradám. 

Z diskusie vyplynulo, že okrem 3 problémov identifikovaných vyššie ďalšími otvorenými otázkami sú:

a)  názov programu a jeho častí: výhrady k zvolenému názvu programu (článok 1.1), nakoľko tento nevystihuje jednotlivé časti programu (vzdelávanie, mládež a šport) a je tradične spätý len s vysokoškolským vzdelávaním, ako aj výhrady k názvu sektorov BE, CZ, DE, EE, HU, BG, SK

b) alokácie pre národné agentúry programu, čl. 13.6: viacero ČŠ sa obáva metódy používanej na výpočet financií pre národné agentúry. Návrh PRES obsahuje kompromisné riešenie (akceptovateľné pre SK) s cieľom minimalizovať výraznú nerovnováhu medzi ČŠ, ktorá môže vzniknúť kvôli geografickej situácii alebo rozdielom v životných nákladoch. S kompromisom PRES má stále problém FR, HU, MT a SI, ako aj ES, PT a RO.

c) systém riadenia a auditu, čl. 21-24: AT a PL sa nazdávajú, že popis vzťahov hlavných aktérov pri implementácii nie je dostatočný. HU nesúhlasí s ustanovením čl. 21.7a o konzultovaní istých rozhodnutí s dopadom na riadenie programu s Komisiou. EL chce, aby národnou agentúrou mohlo byť aj ministerstvo. IT bojuje za čo najľahší prechod medzi existujúcimi programami a budúcim programom. Komisia protestuje, že PRES zmenilo jej prvotnú požiadavku na jednu koordinujúcu národnú agentúru (podpora UK). 

d) delegované akty, čl. 27-28: FR, LU a PL spochybňujú potrebu delegovaných aktov. AT presadzuje nový ods. 30.3, ktorý rieši situáciu, keď programový výbor v rámci komitologickej procedúry preskúmania nezaujme žiadne stanovisko k návrhu Komisie. Podľa návrhu Rakúska by vtedy príslušný delegovaný akt nemohol byť prijatý (v súlade s čl. 5 (4)b nariadenia (EU) No 182/2011).  

e) mobilita žiakov, čl. 7.1a): BE, FR a IT podporujú umožnenie mobility aj pre žiakov základných škôl 

f) výhradu k začleneniu kapitoly o športe do programu majú CZ a SE

g) Európska pridaná hodnota, čl. 4: výhrady FR a BE, ktoré by chceli odkaz na príspevok k európskym hodnotám a identite 

h) kapitola IIa Mládež: k tejto kapitole bolo prednesených menej pripomienok, ako sa očakávalo na základe iniciatívy BE a FR. Napriek tomu má SI výhradu k čl. 10a-10d, FR k čl. 10c. DE a EE by do čl. 10c.1a) chceli doplniť podporu národným mládežníckym iniciatívam bez nadnárodnej dimenzie. DE a FR si želali zahrnúť európske mimovládne organizácie a partnerstvá s Radou Európy do čl. 10e. 

Záver: Delegácie diskutovali o upravenom návrhu PRES s cieľom vyriešiť čo najviac pripomienok a výhrad pred blížiacim sa zasadaním Coreperu a Rady ministrov, kde je cieľom PRES prijať tzv. čiastočné všeobecné smerovanie. Predsedníctvo do čiastočného všeobecného prístupu nezahrnulo žiadne ustanovenia týkajúce sa výšky alebo rozdelenia rozpočtu (nakoľko majú súvis s rokovaniami o celkovom Viacročnom finančnom rámci 2014-2020), ani ustanovenia odvodené z pripravovaného Finančného nariadenia EÚ. Podobne doň nezahrnulo ustanovenie o mechanizme záruk za študentské pôžičky. Tieto ustanovenia sú v texte označené hranatými zátvorkami. Nediskutovalo sa o troch problematickým oblastiach, ktoré PRES už vopred označilo na rozhodnutie Coreperu:
1. článok 10: inštitúcie poberajúce priamu podporu v rámci schémy Jean Monnet
2. článok 13: minimálne alokácie alebo samostatná rozpočtová položka pre oblasť mládeže
3. článok 30.1: počet programových výborov

Diskusia prebehla v dvoch kolách, v prvom sa diskutovalo o posledných zmenách navrhnutých PRES, v druhom sa ČŠ vyjadrovali k svojim výhradám. Z diskusie vyplynulo, že okrem 3 problémov identifikovaných vyššie existuje 8 ďalších väčších otvorených otázok ako názov programu a jeho častí,  alokácie pre národné agentúry programu, niektoré aspekty systému riadenia a auditu, delegované akty a komitológia, mobilita žiakov  obsah kapitoly IIa Mládež. PRES predloží dokument Coreperu na vyriešenie sporných otázok s cieľom prijať tzv. čiastočné všeobecné smerovanie na Rade ministrov 11. mája 2012.

5. Rôzne

V rámci toho bodu nevystúpila žiadna delegácia.

5. Odporúčané závery:

Delegácie na deviatom zasadaní Výboru pre vzdelávanie počas dánskeho PRES diskutovali o upravenom návrhu PRES s cieľom vyriešiť čo najviac pripomienok a výhrad pred  zasadaním Coreperu dňa 25. 04. 2012 a a Rady ministrov, ktorá sa uskutoční v dňoch 10. – 11. 05. 2012. Cieľom PRES bolo prijať tzv. čiastočné všeobecné smerovanie, ktoré bude predložené na uvedené rokovania. 
Predsedníctvo do čiastočného všeobecného prístupu nezahrnulo žiadne ustanovenia týkajúce sa výšky alebo rozdelenia rozpočtu (nakoľko majú súvis s rokovaniami o celkovom Viacročnom finančnom rámci 2014-2020), ani ustanovenia odvodené z pripravovaného Finančného nariadenia EÚ. Podobne doň nezahrnulo ustanovenie o mechanizme záruk za študentské pôžičky. Tieto ustanovenia sú v texte označené hranatými zátvorkami. Nediskutovalo sa o troch problematickým oblastiach, ktoré PRES už vopred označilo na rozhodnutie Coreperu:
1. článok 10: inštitúcie poberajúce priamu podporu v rámci schémy Jean Monnet
2. článok 13: minimálne alokácie alebo samostatná rozpočtová položka pre oblasť mládeže
3. článok 30.1: počet programových výborov

Diskusia prebehla v dvoch kolách, v prvom kolo sa diskutovalo o posledných zmenách navrhnutých PRES, v druhom sa ČŠ vyjadrovali k svojim výhradám. 
Z diskusie vyplynulo, že okrem 3 problémov identifikovaných vyššie existuje 8 ďalších väčších otvorených otázok ako názov programu a jeho častí,  alokácie pre národné agentúry programu, niektoré aspekty systému riadenia a auditu, delegované akty a komitológia, mobilita žiakov,  obsah kapitoly IIa Mládež. 
PRES predloží dokument Coreperu na vyriešenie sporných otázok s cieľom prijať tzv. čiastočné všeobecné smerovanie na Rade ministrov, ktorá sa uskutoční v dňoch 10. - 11. mája 2012.

6. Prehľad prinesenej dokumentácie

Prinesená dokumentácia je uložená a je k dispozícii k nahliadnutiu na sekcii ďalšieho vzdelávania a mládeže.

7.	Osobitne vyhodnotený očakávaný prínos ZPC
Poznatky a pracovné podklady získané na zasadnutí Výboru pre vzdelávanie Rady EÚ budú využité pri príprave inštrukcie za SR na rokovanie Výboru stálych predstaviteľov Coreper dňa 25. 04. 2012, podkladových materiálov a stanoviska za SR na  rokovanie Rady EÚ pre vzdelávanie, mládež, kultúru a šport, ktorá sa uskutoční v dňoch 10. – 11. mája 2012 a pri príprave koncepčných dokumentov v oblasti vzdelávania a odbornej prípravy.

8.    Spôsob zverejnenia výsledkov ZPC

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete

Vysvetlenie skratiek: 
skratky 27 krajín EÚ: AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, EL – Grécko, ES – Španielsko, FI – Fínsko, FR – Francúzsko, HU - Maďarsko, IE - Írsko, IT – Taliansko, LU – Luxembursko, LT – Litva, LV – Lotyšsko, MT – Malta, NL – Holandsko, PL – Poľsko, PT – Portugalsko, RO – Rumunsko, SE – Švédsko, SI – Slovinsko, SK – Slovensko, UK – Veľká Británia

všeobecné:
ČŠ 	členské štáty 
EP	Európsky parlament
COM 	Európska komisia; zástupca Európskej komisie
PRES	predsednícka krajina EÚ; zástupca predsedníckej krajiny EÚ
PS	pracovná skupina

špecifické:
OVP             odborné vzdelávanie a príprava
CŽV             celoživotné vzdelávanie             
Coreper       Výbor Stálych zástupcov

Správu vypracoval: Ing. Vladimír Belovič, CSc.
Dátum: 25. 04. 2012
Správu schválila:  	Mgr. Kamila Jandzíková, PhD.  - GR SĎVM